text: শ্রীলঙ্কা ছেড়ে অস্ট্রেলিয়াতে স্থায়ী হচ্ছেন মালিঙ্গা - বাংলার খবর ২৪
  আরও একজন বড় খেলোয়াড় হারাতে যাচ্ছে লঙ্কানরা। বাংলাদেশের বিপক্ষে আসন্ন হোম সিরিজের পর অবসরে যাচ্ছেন দলটির তারকা ফাস্ট বোলার লাসিথ মালিঙ্গা। শুধু অবসরেই যাচ্ছেন না, দেশও ছাড়ছেন। নির্ভরযোগ্য এক সূত্র থেকে জানা গেছে, ৩৫ বছর বয়সী এই পেসার অস্ট্রেলিয়ার স্থায়ী নাগরিকত্ব পেয়ে গেছেন। অবসরের পর পরিবার নিয়ে সেখানেই পাড়ি জমাবেন। সূত্রটি আরও জানিয়েছে, অস্ট্রেলিয়ায় সম্ভবত কোচিং পেশার সঙ্গেই যুক্ত হবেন মালিঙ্গা।
  বর্তমানে অস্ট্রেলিয়াতেই আছেন লঙ্কান এই পেসার। সেখানে কয়েকজন বন্ধুর সঙ্গে দেখা করার কথা রয়েছে তার। অস্ট্রেলিয়া থেকেই মালিঙ্গা কথা বলেছেন লঙ্কান দলের প্রধান নির্বাচক আসান্থা ডি মেলের সঙ্গে। জানিয়েছেন, বাংলাদেশের বিপক্ষে সিরিজে অংশ নিতে ২২ জুলাই দেশে ফিরবেন।
  লোভনীয় পারিশ্রমিকের কারণে মালিঙ্গার আগেও বেশ কয়েকজন লঙ্কান ক্রিকেটার অবসরের পর ভিনদেশে পারি জমিয়েছেন। এবার নতুন করে যুক্ত হলো আরেকটি নাম।-ঢাকাটাইমস